CELEX: 32002R0644
Language: el
Date: 2002-04-12 00:00:00
Title: Κανονισμός (ΕΚ) αριθ. 644/2002 της Επιτροπής, της 12ης Απριλίου 2002, σχετικά με την έκδοση πιστοποιητικών εισαγωγής σκόρδου

Avis juridique important

|

32002R0644

Κανονισμός (ΕΚ) αριθ. 644/2002 της Επιτροπής, της 12ης Απριλίου 2002, σχετικά με την έκδοση πιστοποιητικών εισαγωγής σκόρδου  

Επίσημη Εφημερίδα αριθ. L 096 της 13/04/2002 σ. 0022 - 0022

Κανονισμός (ΕΚ) αριθ. 644/2002 της Επιτροπήςτης 12ης Απριλίου 2002σχετικά με την έκδοση πιστοποιητικών εισαγωγής σκόρδουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 565/2002 της Επιτροπής, της 2ας Απριλίου 2002, για τον καθορισμό του τρόπου διαχείρισης δασμολογικών ποσοστώσεων και για τη θέσπιση ενός καθεστώτος πιστοποιητικών προέλευσης για το σκόρδο που εισάγεται από τρίτες χώρες(1),Εκτιμώντας τα ακόλουθα:(1) Το άρθρο 8 παράγραφος 2 του κανονισμού (ΕΚ) αριθ. 565/2002 προβλέπει ότι αν οι ποσότητες για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ένα ενιαίο ποσοστό μείωσης και αναστέλλει την έκδοση αυτών των πιστοποιητικών για τις επόμενες αιτήσεις.(2) Οι ποσότητες που ζητήθηκαν στις 8 και 9 Απριλίου 2002 δυνάμει του άρθρου 5 παράγραφος 2 του κανονισμού (ΕΚ) αριθ. 565/2002, για τα προϊόντα προέλευσης όλων των τρίτων χωρών, εκτός της Κίνας και της Αργεντινής, υπερβαίνουν τις διαθέσιμες ποσότητες. Ως εκ τούτου, πρέπει να καθορισθεί το μέτρο κατά το οποίο μπορούν να εκδοθούν τα πιστοποιητικά και η έκδοση αυτών των πιστοποιητικών να ανασταλεί για κάθε μεταγενέστερη αίτηση,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα πιστοποιητικά εισαγωγής που ζητήθηκαν δυνάμει του άρθρου 3 παράγραφος 1 του κανονισμού (ΕΚ) αριθ. 565/2002 για τα προϊόντα καταγωγής όλων των τρίτων χωρών, εκτός της Κίνας και της Αργεντινής στις 8 και 9 Απριλίου 2002 και διαβιβάστηκαν στην Επιτροπή στις 11 Απριλίου 2002 εκδίδονται μέχρις ανωτάτου ορίου:- 10,356 % της αιτηθείσας ποσότητας για τους παραδοσιακούς εισαγωγείς,- 14,213 % της αιτηθείσας ποσότητας για τους νέους εισαγωγείς.Άρθρο 2Οι αιτήσεις των πιστοποιητικών εισαγωγής δυνάμει του κανονισμού (ΕΚ) αριθ. 565/2002 για τα προϊόντα καταγωγής όλων των τρίτων χωρών εκτός της Κίνας και της Αργεντινής, οι οποίες αφορούν το τρίμηνο από 1ης Ιουνίου 2002 μέχρι 31 Αυγούστου 2002 και που κατατέθηκαν μετά τις 9 Απριλίου 2002, απορρίπτονται. Αιτήσεις που αφορούν το τρίμηνο από 1ης Σεπτεμβρίου 2002 μέχρι 30 Νοεμβρίου 2002 μπορούν να κατατεθούν από τις 8 Ιουλίου 2002.Άρθρο 3Ο παρών κανονισμός αρχίζει να ισχύει στις 13 Απριλίου 2002.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 12 Απριλίου 2002.Για την ΕπιτροπήFranz FischlerΜέλος της Επιτροπής(1) ΕΕ L 86 της 3.4.2002, σ. 11.